Eplmanager.com: O‘zingizni APL murabbiyi sifatida his eting va Galaxy Note 8, iPhone 8 yoki Galaxy S8 dan birini yutib oling!

Virtual futbol Yevropada o‘z o‘rniga ega bo‘lib ulgurdi. Aytaylik, kuchli beshlik milliy chempionatlarini kuzatib boruvchilar, ularda to‘p suradigan futbolchilar haqida yaxshi tasavvurga ega. Demak, virtual jamoa tuzib, 1 ta ligada o‘zaro raqobatlashish mumkin.

www.eplmanager.com o‘zbekistonlik futbol muxlislariga shunday imkoniyat yaratib beradi. Siz Angliya chempionati haqida tasavvurga egamisiz? U holda jonli futbolchilardan o‘z jamoangizni tuzing va virtual futbol ligasida ishtirok eting. Nomi virtual bo‘lgani bilan, bunda siz sevgan futbolchilarning real hayotdagi harakatlari aynan sizga ochko keltiradi. Shunchaki, qaysi futbolchi navbatdagi turda o‘zini ko‘rsata olishini oldindan taxmin qiling va Galaxy Note 8, iPhone 8 yoki Galaxy S8 smartfonlaridan birini yutib oling.
Ha, aytgancha, butun bir mavsum uchun vaqtingizni olib o‘tirmaymiz. 20-oktabrdan start oladigan 8-8-8 league’ga qo‘shiling. APL 9-turidan to 19-turiga qadar shunday futbolchilarni tanlangki, raqobatchilaringiz oldingizga tusha olmasin. Chindan ham shunday bo‘lsa, va’da qilingan smartfon 10 ta turdan keyin sizniki.
Birinchi navbatda www.eplmanager.com saytiga tashrif buyuring va ro‘yxatdan o‘ting. Agar siz hammasiga qo‘lingizdagi telefon yordamida erishishni istasangiz — muammo yo‘q: https://eplmanager.com/mobile havolasidan virtual futbolning mobil ilovasini ko‘chirib oling.

Endi siz APL murabbiyisiz. Joze Mourinyo, Yurgen Klopp, Arsen Venger yoki Antonio Konte o‘z futbolchilari bilan ovora bo‘laversin. Siz esa ularning har biridan termangiz uchun futbolchi jalb qiling. Buyog‘i xuddi transfer oynasiga o‘xshaydi.
Ya’ni, siz 15 nafar futbolchi xarid qilishingiz shart: 11 asosiy va 4 zaxira. Biz esa sizga 100 so‘m pul beramiz. Aqlni shunday ishlatingki, bu pulga 15 futbolchi sotib olishning iloji bo‘lsin. Unutmang, real hayotda yulduz futbolchilar qanchalik qimmat bo‘lsa, bizning futbolda ham shunday. Ammo APLda faqatgina yulduzlar hammasini bajarmaydi. Masalan, “Uotford”ning arzon futbolchisi “Arsenal”ga gol uryapti. Aytaylik, siz Lukakuni sotib oldingiz, biroq Morata omadliroq ketyapti. Kelasi turda ularni almashtirish uchun imkoniyatingiz bor. Biz har turda 3 tadan futbolchi o‘zgartirishingiz uchun imkon beramiz.

Siz sotib olgan 15 futbolchingizni endi real hayotda kuzating. Ularning urgan goli, golli pasi, o‘ynagan daqiqasi-yu, foydali ishlari alohida-alohida ochko keltiradi. Bordi-yu, tanlagan futbolchingiz sizni uyaltirib, sariq yoki qizil kartochka olsa, penaltidan gol urolmasa, bu sizga aks ta’sir etadi. Bunisi endi real hayotdagidan ham qiziq. Endi siz nafaqat APLdagi sevimli klubingizga, balki o‘z qo‘l ostingizdagi har bir futbolchining muvaffaqiyati uchun muxlislik qila boshlaysiz.
Dedlayn. Bu siz uchun so‘nggi soniyadek gap. APLda turning birinchi o‘yini boshlanishidan 1 soat oldin, trasferingiz yopiladi. Mana shu vaqt dedlayndir. Siz o‘sha birinchi uchrashuvga 1 soat qolguniga qadar istalgan vaqtda yangi tarkibni shay qilib qo‘ying, olam guliston.
Sizga “Yunayted” yoqadimi yoki “Arsenal”? Yaxshi! Ammo unutmangki, o‘z jamoangizga bitta klubdan 3 dan ortiq futbolchi ololmaysiz. Qulochni kengaytiring, “Nyukasl”dan tortib, “Liverpul”gacha, hatto “Suonsi” yetakchilarini ham sinab ko‘ring. Shunday vaqtlar bo‘ladiki, ular yulduzlardan-da ko‘proq ochko keltiradi.
Umuman iloji yo‘qmi, deysizmi? Siz uchun topamiz. Pullik xizmatni yoqib, bir klubdan 4 futbolchi olishingiz mumkin, undan ortiq emas. Bu maksimum. O‘yin shunisi bilan qiziq.
Hozircha shu. Siz futbolchi oling va ularni kuzating. Ochkolar avtomatik hisoblab boriladi. Ligada xuddi jamoangiz kabi bir yuqoriga chiqasiz, bir tushasiz, ammo zerikmaysiz. Start — 20-oktabrdan.
1-o‘rin - Galaxy Note 8
2-o‘rin - iPhone 8
3-o‘rin - Galaxy S8